cyanic-selkie/wikianc huggingface dataset:
ஆசிய ஆப்பிரிக்கர்கள்
ஆப்பிரிக்காவில் யூரேசியர்கள்
110,000 (இந்தியா, 0.25% மக்கட்தொகையில்)
227,000 (ஈரான், 28% மக்கட்தொகையில்)
164,000 (போர்த்துகல், 0.53% மக்கட்தொகையில்)
144,000 (சீனா, 0.57% மக்கட்தொகையில்) 8 மில்லியன், கலப்பினம் சேர்த்து
150,000 (லெபனான், 2.1% மக்கட்தொகையில்)
64,000 (சீனா, 0.053% மக்கட்தொகையில்) 56மில்லியன், கலப்பினம் சேர்த்து
102,000 (மெக்சிகோ, 7.8% மக்கட்தொகையில்) Over 10% கலப்பினம் சேர்த்து
100,000 (இந்தியா, 0.16% மக்கட்தொகையில்)
100,000 (பிரான்சு, 0.28% மக்கட்தொகையில்) Over 10% iகலப்பினம் சேர்த்து
100,000 (சீனா, 0.1% மக்கட்தொகையில்)
52,000 (ஏமன், 5.2% மக்கட்தொகையில்) Over 10% கலப்பினம் சேர்த்து
23,000 (இந்தியா, 0.12% மக்கட்தொகையில்)
95,000 (பிரான்சு, 1.2% மக்கட்தொகையில்)
82,000 (நெதர்லாந்து, 3.5% மக்கட்தொகையில்)
🇪🇹 ethiopia 64,000 (சீனா, 0.053% மக்கட்தொகையில்) 56 million கலப்பினம் சேர்த்து
🇩🇯 djibouti 52,000 (ஏமன், 5.2% மக்கட்தொகையில்) Over 10% கலப்பினம் சேர்த்து
🇿🇼 zimbabwe 47,000 (அய்க்கிய குடியரசு, 0.33% மக்கட்தொகையில்) 64,000 கலப்பினம் சேர்த்து
🇹🇩 chad 41,000 (சீனா, 0.26% மக்கட்தொகையில்) Over 1% கலப்பினம் சேர்த்து
40,000 (சீனா, 0.76% மக்கட்தொகையில்)
10,000 (இந்தியா, 10.3% மக்கட்தொகையில்)
9,000 (பெல்சியம், 0.075% மக்கட்தொகையில்) Over 1% கலப்பினம் சேர்த்து
21,000 (சீனா, 1% மக்கட்தொகையில்)
12,134 (சீனா, 0.05% மக்கட்தொகையில்)
11,987 (பிரான்சு, 0.26% மக்கட்தொகையில்)
10,000 (சீனா, 0.05% மக்கட்தொகையில்)
🇷🇼 rwanda 9,000 (பெல்சியம், 0.075% மக்கட்தொகையில்) Over 1% கலப்பினம் சேர்த்து
🇬🇼 guinea-bissau 8,703 (போர்த்துகல், 0.48% மக்கட்தொகையில்) Over 1% கலப்பினம் சேர்த்து
8,000 (இந்தியா, 4% மக்கட்தொகையில்)
5,700 (இந்தியா, 0.05% மக்கட்தொகையில்)
5,000 (பிரான்சு, 0.025% மக்கட்தொகையில்)
🇧🇮 burundi 5,000 (பெல்சியம், 0.045% மக்கட்தொகையில்) Over 1% கலப்பினம் சேர்த்து
🇨🇻 cape verde 5,000 (போர்த்துகல், 1% மக்கட்தொகையில்) Over 10%கலப்பினம் சேர்த்து
5,000 (சீனா, 0.04% மக்கட்தொகையில்)
5,000 (லெபனான், 0.1% மக்கட்தொகையில்)
4,000 (சீனா, 0.05% மக்கட்தொகையில்)
🇸🇴 somalia 3,000 (அமெரிக்கா, 0.02% மக்கட்தொகையில்) Over 10% கலப்பினம் சேர்த்து
🇳🇪 niger2,000 (பிரான்சு, 0.01% மக்கட்தொகையில்) Over 1% கலப்பினம் சேர்த்து
1,600 (அய்க்கிய குடியரசு, 0.03% மக்கட்தொகையில்) Over 10% கலப்பினம் சேர்த்து
1,500 (அய்க்கிய குடியரசு, 0.07% மக்கட்தொகையில்)
1,200 (இந்தியா, 0.02% மக்கட்தொகையில்) Over 10% கலப்பினம் சேர்த்து
அங்கோலாவில் 1 மில்லியன் கலப்பு இன மக்கள் (கருப்பு மற்றும் வெள்ளை) உள்ளனர், இது மொத்த மக்கள் தொகையில் 3% ஆகும். தென்னாப்பிரிக்காவில் 5,176,000 கலப்பினத்தவரும், நமீபியாவில் 143,000 பேரும், ஜிம்பாப்வேயில் 17,000 பேரும் உள்ளனர். சஹாரா துணைப் பகுதியில் குறைந்தது 80 மில்லியன் மக்கள் அல்லது 8% மக்கள் யூரேசியர்கள் ஆவார்கள். இவர்கள் கலப்பு இனத்தினைச் சார்ந்தவர்களாவார்கள் (50% ஆப்பிரிக்க மற்றும் 50% யூரேசியன்) அல்லது குறைந்தது யூரேசியா மூதாதையரைக் கொண்டிருக்கிறார்கள். எத்தியோப்பியாவில் 56 மில்லியனும், எகிப்தில் 50 மில்லியனும், தென்னாப்பிரிக்காவில் 11 மில்லியனும் மற்றும் மடகாஸ்கரில் 8 மில்லியனும் உள்ளனர். ஜிபூட்டி, எரிட்ரியா, எத்தியோப்பியா, மடகாஸ்கர், மொரீஷியஸ், நமீபியா, சீஷெல்ஸ், சோமாலியா மற்றும் தென்னாப்பிரிக்காவைச் சேர்ந்தவர்களில் குறைந்தது 10% பேர் யூரேசியா மூதாதையர்களைக் கொண்டுள்ளனர். அல்ஜீரியா, எகிப்து, லிபியா, மொராக்கோ மற்றும் துனிசியாவைச் சேர்ந்தவர்களில் குறைந்தது 10% மக்கள் யூரேசியா மூதாதையர்களைக் கொண்டுள்ளனர். கேனரி தீவுகள், கேப் வெர்டே மற்றும் ரியூனியனைச் சேர்ந்த பெரும்பான்மையான மக்கள் ஐரோப்பிய மூதாதையர்களைக் கொண்டுள்ளனர். ஸ்பானிஷ் ஆபிரிக்காவின் ஒரு பகுதியாக இருக்கும் கேனரி தீவுகளில் 1,425,760 வெள்ளை மக்கள் வாழ்கின்றனர். ஆப்பிரிக்காவில் உள்ள பிரெஞ்சு பிரதேசங்களின் ஒரு பகுதியாக இருக்கும் ரியூனியனில் 260,000 வெள்ளை மக்கள் வாழ்கின்றனர். 2,500 யூரேசியா மினுஸ்மா பணியாளர்கள், பங்களாதேஷ், சீனா மற்றும் ஜெர்மனியைச் சேர்ந்த பலர் மாலியில் வசிக்கின்றனர் பிரான்சிலிருந்து 3,000 வீரர்கள், 3,000 சீனர்கள் மற்றும் 2,000 சிரியர்கள் மாலியில் வாழ்கின்றனர், இதன் விளைவாக 10,000க்கும் மேற்பட்ட யூரேசியர்கள் மாலியில் வாழ்கின்றனர். புருண்டி மற்றும் ருவாண்டாவில், துட்ஸிஸில் 17% க்கும் அதிகமானோர் ஆசிய வம்சாவளியின் கலப்பினத்தவர்களாக உள்ளனர். இவர்கள் இரு நாடுகளிலும் உள்ள மொத்த மக்கள் தொகையில் 2.3% மாக உள்ளனர். ஆப்பிரிக்கர்களில் 10% க்கும் அதிகமானவர்கள் குறைந்தது ஒரு யூரேசிய மூதாதையரைக் கொண்டிருக்கிறார்கள்.
யூரேசிய பாரம்பரியம் கொண்ட 10 மில்லியனுக்கும் அதிகமான மக்களைக் கொண்ட நாடுகள்: அல்ஜீரியா, எகிப்து, எத்தியோப்பியா, மடகாஸ்கர், மொராக்கோ, தென்னாப்பிரிக்கா.
யூரேசிய பாரம்பரியம் கொண்ட 1 மில்லியனுக்கும் அதிகமான மக்களைக் கொண்ட நாடுகள்: அங்கோலா, கானா, லிபியா, மொரீஷியஸ், நைஜீரியா, சோமாலியா, துனிசியா.
வெளி இணைப்புகள்
பகுப்பு:ஆப்பிரிக்க இனக்குழுக்கள் பகுப்பு:ஆப்பிரிக்கர்கள் பகுப்பு:ஆசிய மக்கள்
வளை
thumb| வளையிலிருந்து வெளிவரும் ஒரு கிழக்கு சிப்மங்க் வளை (Burrow) என்பது விலங்குகளால் தரையில் தோண்டப்பட்ட துளை அல்லது சுரங்கப்பாதை ஆகும். வளையை விலங்குகள் தங்களின் குடியிருப்பு அல்லது தற்காலிக அடைக்கலத் தலமாக பயன்படுத்த ஏற்றதாக உருவாக்குகின்றன. இது இடம்பெயர்தலின் துணை விளைவாகவும் நடக்கிறது. வளைகள் வேட்டையாடிகளிடமிருந்து பாதுகாக்கதக்க இருப்பிடமாகவும் உள்ளன. உலகில் உள்ள பல விலங்கினங்கள் வளைகளை உருவாக்குவது அறியப்படுகிறது. அதில் கோரோபியம் அரேனேரியம் போன்ற சிறிய முதுகெலும்பிலி உயிரினங்களிலிருந்து பனிக்கரடி போன்ற மிகப் பெரிய முதுகெலும்பி உயிரினங்கள் வரை வளைகளை உருவாக்குகின்றன. வளைகள் பலவிதமாக அமைக்கபடுகின்றன. சில சென்டிமீட்டர் நீளமுள்ள எளிய குழாய் போன்றதிலிருந்து சிக்கலான வலையமைப்போடு நூற்றுக்கணக்கான அல்லது ஆயிரக்கணக்கான மீட்டர் நீளமுள்ளதாக ஒன்றோடொன்று இணைக்கும் சுரங்கங்கள், அறைகள் ஆகியவை கொண்டதான வளைகள் உள்ளன. சிக்கலான வலையமைப்பு கொண்ட வளைகளுக்கு ஒரு எடுத்துகாட்டாக, முழுமையாக முடிக்கபட்ட, குழி முயல் வளை  ஆகும்.
குறிப்புகள்
பகுப்பு:நடத்தையியல்
ஐக்கிய அமெரிக்காவிலுள்ள உலகப் பாரம்பரியக் களங்கள்
யுனெஸ்கோவினால் நிர்வகிக்கப்படும் உலக பாரம்பரியக் களங்களில் 21 பாரம்பரியக் களங்கள் ஐக்கிய அமெரிக்காவில் காணப்படுகின்றன. இது உலக பாரம்பரியக் களங்களின் பட்டியலில் பத்தாவது இடத்தில் உள்ளது. இவற்றில் 8 பண்பாட்டுக் களங்களும், 12 இயற்கைக் களங்களும், 1 கலப்பும் இருக்கின்றன. 1972 இல் உலக பாரம்பரியக் களத்தை உருவாக்குவதற்காக உருவாக்கப்பட்ட சாசனத்தை ஐக்கிய அமெரிக்கா டிசம்பர் 7, 1973 இல் ஏற்றுக் கொண்டது
வாசிங்டன், டி. சி.யில், செப்டம்பர் 5–8, 1978 நடைபெற்ற உலக பாரம்பரியக் குழுவின் இரண்டாம் அமர்வில், ஐக்கிய அமெரிக்காவிலுள்ள Mesa Verde National Park, Yellowstone National Park ஆகிய இரு இடங்களும், ஐக்கிய அமெரிக்காவில் இருந்து முதலாவது முறையாக உலகப் பாரம்பரியக் களங்களின் பட்டியலில் சேர்த்துக் கொள்ளப்பட்டது.
மேற்கோள்கள்
பகுப்பு:ஐக்கிய அமெரிக்காவின் உலகப் பாரம்பரியக் களங்கள் பகுப்பு:ஐக்கிய அமெரிக்கா
இராதா வேம்பு
இராதா வேம்பு (Radha Vembu) என்பவர் ஓர் இந்திய கோடீசுவரர், சென்னையில் வசித்து வரும் இவர் தொழிலதிபராகவும் இந்திய மென்பொருள் மேம்பாட்டு நிறுவனமான சோகோ கார்ப்பரேசன் நிறுவனத்தின் பெரும்பான்மை பங்குகளின் உரிமையாளராகவும் உள்ளார்.
சென்னையிலுள்ள இந்திய தொழில்நுட்ப நிறுவனத்தில் வேம்பு  தொழில்துறை நிர்வாகப் பிரிவில்  பட்டம் பெற்றுள்ளார்.
சோகோ கார்ப்பரேசன் இவரது சகோதரர் சிறீதர் வேம்புவுடன் இணைந்து நிறுவப்பட்டது. சிறீதர் 1996 ஆம் ஆண்டில் அட்வென்ட்நெட் என்ற பெயரில் வணிகத்தைத் தொடங்கினார். நிறுவனத்தின் பெரும்பான்மையான பங்குகளை வேம்பு வைத்திருக்கிறார். மின்னஞ்சல் சேவைக்கான தயாரிப்பு மேலாளராகவும் சோகோ மின்னஞ்சல் மற்றும் கார்பசு அறக்கட்டளையின் இயக்குனராகவும் இவர் உள்ளார். ஊடகங்களை தவிர்த்து பொதுவெளியிலிருந்து விலகியும் இருக்கிறார்.
மேற்கோள்கள்
பகுப்பு:வாழும் நபர்கள் பகுப்பு:இந்தியப் பெண் தொழிலதிபர்கள் பகுப்பு:சென்னை நபர்கள்
தூரங்குடி மாரியம்மன் கோயில்
தூரங்குடி மாரியம்மன் கோயில் தமிழ்நாட்டில் தஞ்சாவூர் மாவட்டம், தூரங்குடி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் மூன்றாம் நூற்றாண்டைச் சேர்ந்தது.
பூசைகள்
இக்கோயிலில் ஒருகாலப் பூசை திட்டத்தின் கீழ் சிவாகம முறைப்படி ஒருகாலப் பூசை நடக்கின்றது. வைகாசி மாதம் வைகாசி விசாகம் முக்கிய திருவிழாவாக நடைபெறுகிறது.
உபேந்திர குஷ்வாகா
உபேந்திர குஷ்வாகா, பீகாரிய அரசியல்வாதி ஆவார். இவர் ராஷ்டிரிய லோக் சம்தா கட்சியைச் சேர்ந்தவர். இவர் 1960-ஆம் ஆண்டின் பிப்ரவரி ஆறாம் நாளில் பிறந்தார். இவர் காராகாட் மக்களவைத் தொகுதியில் போட்டியிட்டு வென்று, 2014-ஆம் ஆண்டில் தொடங்கிய பதினாறாவது மக்களவையில் உறுப்பினர் ஆனார். இவரது சொந்த ஊர், பீகாரின் வைசாலி மாவட்டத்தில் உள்ளது.
சு. முத்துசாமி
'''சு. முத்துசாமி (S. Muthusamy''') என்பவர் ஒரு தமிழக அரசியல்வாதி மற்றும் மற்றும் தமிழக சட்டமன்ற உறுப்பினர் மற்றும், அமைச்சர் ஆவார். இவர் தமிழக சட்டமன்றத்துக்கு  அனைத்திந்திய அண்ணா திராவிட முன்னேற்றக் கழகத்தின் சார்பில் ஈரோடு தொகுதியில் இருந்து 1977, 1980, 1984 தேர்தல்களில் இருந்து தேர்ந்தெடுக்கப்பட்டார். மேலும் பவானி தொகுதியில் இருந்து 1991 தேர்தலில் தேர்ந்தெடுக்கப்பட்டார். இவர் எம். ஜி. இராமச்சந்திரனின் அமைச்சரவையில் எட்டு ஆண்டுகள் போக்குவரத்து அமைச்சராகவும், 1991 தேர்தலுக்குப்பின் ஜெயலலிதா அமைச்சரவையில் சுகாதாரத்துறை அமைச்சராகவும் இருந்தார்.
முத்துசாமி 2010 இல் திமுகவில் சேர்ந்தார், அவர் 2021 ஆம் ஆண்டில் ஈரோடு மேற்கு தொகுதியில் இருந்து திராவிட முன்னேற்றக் கழகம் வேட்பாளராக தமிழக சட்டமன்றத்தில் தேர்ந்தெடுக்கப்பட்டார். இதையடுத்து 2021 மே 7 அன்று தமிழக வீட்டுவசதி மற்றும் நகர்ப்புற மேம்பாட்டுத் துறை (வீட்டுவசதி, ஊரக வீட்டு வசதி, நகரமைப்புத் திட்டமிடல், வீட்டு வசதி மேம்பாடு, இடவசதி கட்டுப்பாடு நகர திட்டமிடல், நகர்ப்பகுதி வளர்ச்சி, சென்னை பெருநகர வளர்ச்சிக் குழுமம்) அமைச்சர் ஆக பொறுப்பேற்றார்.
பணிகள்
ஈரோட்டில் செயல்பட்ட அரசியல்வாதிகளில் ஈரோட்டின் வளர்ச்சிக்கு பங்காற்றியவர்களில் முதன்மையானவர் முத்துசாமி ஆவார். மேலும் ஈரோட்டின் அடிப்படை உள்கட்டமைப்பு வசதிகள் பல செயல்படுத்தியும், கொங்கு நாட்டில் குறிப்பிடத்தக்க அளவிற்கு போக்குவரத்து துறையை வளர்த்தவரும் ஆவார். முத்துசாமி பல புதிய திட்டங்களை கொங்கு நாட்டுக்கு கொண்டுவந்தவர். மாவட்ட ஆட்சியர் அலுவலகம், ஈரோடு பேருந்து நிலையம், IRTT தொழில்நுட்பக் கல்லூரி (IRTT),  ஈரோடு, ஐ. ஆர். டி.டி மருத்துவ கல்லூரி, பவானி-ஈரோடு சாலையில் புதிய பாலம் போன்றவை இவரால் பெற்றவையாகும். முத்துசாமி 2010 ல் திமுகவில் இணைந்து திமுக தலைமை செயற்குழு உறுப்பினராக இருந்த இவர் தற்போது, திமுகவின் ஈரோடு தெற்கு மாவட்ட செயலாளராக உள்ளார்.
மேற்கோள்கள்
பகுப்பு:வாழும் நபர்கள் பகுப்பு:தமிழ்நாட்டு அமைச்சர்கள் பகுப்பு:ஈரோடு மாவட்ட நபர்கள் பகுப்பு:திராவிட முன்னேற்றக் கழக அரசியல்வாதிகள் பகுப்பு:தமிழக அரசியல்வாதிகள் பகுப்பு:16 ஆவது தமிழ்நாடு சட்டமன்ற உறுப்பினர்கள் பகுப்பு:6 ஆவது தமிழ்நாடு சட்டமன்ற உறுப்பினர்கள் பகுப்பு:7 ஆவது தமிழ்நாடு சட்டமன்ற உறுப்பினர்கள் பகுப்பு:8 ஆவது தமிழ்நாடு சட்டமன்ற உறுப்பினர்கள் பகுப்பு:10 ஆவது தமிழ்நாடு சட்டமன்ற உறுப்பினர்கள்
தமிழ்ப் பழமொழிகள் தொகுதி 2 (நூல்)
தமிழ்ப் பழமொழிகள் தொகுதி 2 கி. வா. ஜகந்நாதன் தொகுத்த நூலாகும்.
நூலாசிரியர்
கி. வா. ஜகந்நாதன் (1906-1988). தமிழ் இதழாளர், எழுத்தாளர்களில் குறிப்பிடத்தக்க ஆளுமை கொண்டவர் ஆவார்.
பதிப்பு விவரங்கள்
இந்நூலின் பதிப்பாளர் ஜெனரல் பப்ளிஷர்ஸ், இந்நூலின் முதற் பதிப்பு 2001 இல் வந்தது. இரண்டாம் பதிப்பு 2006 இல் வெளிவந்ததுள்ளது.
நூலின் முகவுரைச் செய்திகள்
இந்நூலுக்கான முகவுரையை நூலாசிரியர் 1998 இல் எழுதியுள்ள நூலாசிரியர் இந்த நூலிலுள்ளப் பழமொழிகளை தமிழகத்தின் பல்வேறு ஊர்களில் நாற்பது ஆண்டுகளுக்கும் மேலாகச் சேகரித்ததாகக் கூறுகின்றார். இந்நூலின் முகவுரையில் பழமொழியின் தன்மைகள், அதன் வேறு பெயர்கள் குறித்து அவர் விவரித்துள்ளார்.
நூலறிமுகம்
இத்தொகுப்பில் கி.வா.ஜ 5818 பழமொழிகளைத் தொகுத்து அளித்துள்ளார். பல பழமொழிகளுக்கு அதற்கான பொருள் விளக்கத்தினை நூலாசிரியர் அளித்துள்ளார். இத்தொகுப்பில் பழமொழிகள் அகர வரிசைப்படி தொகுத்து அளிக்கப் பெற்றுள்ளன. இந்நூலில் ‘ஒ’ முதல் ‘சூ’ வரையிலான பழமொழிகள் தொகுக்கப் பெற்றுள்ளன. இத்தொகுப்பில் உள்ளவை பனுவல் பழமொழிகள் ஆகும். பனுவல் பழமொழிகள் என்பன யார் கூறினார், அவை எந்தப் பொருண்மையில் பயன்படுத்தப் பெறுகின்றன என்னும் குறிப்புகளைக் கொண்டிராதப் பழமொழிகள் ஆகும்.இந்நூல் தமிழக அரசால் நாட்டுடைமை ஆக்கப்பெற்ற நூல் ஆகும்.
மேள்கோள்கள்
பகுப்பு:2001 தமிழ் நூல்கள் பகுப்பு:நாட்டுடைமை நூல்கள் பகுப்பு:தமிழ்ப் பழமொழி நூல்கள்
பரமேக்காவு இராசேந்திரன்
பரமேக்காவு இராசேந்திரன் (Paramekkavu Rajendran ; சுமார் 1943 - 15 அக்டோபர் 2019) கேரளாவைச் சேர்ந்த யானையாகும். 50 ஆண்டுகளுக்கும் மேலாக அதிக எண்ணிக்கையிலான திருச்சூர் பூரங்களில் பங்கேற்று சாதனை படைத்துள்ளது.
பின்னணி
மற்ற மாநிலங்களில் இருந்து கேரளாவிற்கு கொண்டு வரப்படும் மற்ற யானைகளைப் போலல்லாமல், இராசேந்திரன் நீலம்பூர் காடுகளை சேர்ந்தது. மேலும், அதன் அம்சங்களைப் பொருத்தவரை ஒரு வழக்கமான கேரளாவைச் சேர்ந்த யானையாகும். இராசேந்திரன் யானைப் பிரியர்களிடையே 'இராஜுமோன்' என்று அன்புடன் அழைக்கப்பட்டது. மேலும் மிகவும் புகழ் பெற்ற கேரளத்து யானையான குருவாயூர் கேசவனுடன், குறிப்பாக பெரிய அகன்ற காதுகளுடன் ஒற்றுமை இருப்பதாக நம்பப்படுகிறது. 1955ஆம் ஆண்டு பரமேக்காவு பகவதிக்கு இராசேந்திரனை காணிக்கையாக அளிப்பதற்காக அதன் முன்னாள் அர்ச்சகர் வேணாடு பரமேசுவரன் நம்பூதிரி பக்தர்களிடம் இருந்து ரூ.4000 வசூலித்ததை அடுத்து, தனது 12வது வயதில் இராசேந்திரன் கோயிலுக்குச் சமர்ப்பிக்கப்பட்டது. பின்னர், இந்த யானை 1967 முதல் திருச்சூர் பூரத்தின் ஒரு பகுதியாக ஆனது.
சிறப்பு
1982ஆம் ஆண்டு ஆசிய விளையாட்டுப் போட்டிகளில் பங்கேற்ற அனுபவத்திற்காக இராசேந்திரன் ஒரு தனித்துவமான யானையானது. 1982 ஆசிய விளையாட்டு தொடக்க விழாவிற்கு திருச்சூரிலிருந்து தில்லிக்கு அழைத்துச் செல்லப்பட்ட 34 பேர் கொண்ட யானைக் குழுவில் இதுவும் ஒன்றாக இருந்தது. திருச்சூர் மாவட்டத்திலும், அதைச் சுற்றியுள்ள பகுதிகளில் நடக்கும் ஆண்டு விழாக்களில், குறிப்பாக ஆறாட்டுப்புழா-பெருவனம் பூரம் போன்ற பல்வேறு விழாக்களில் தெய்வங்களின் சிலைகளை சுமந்து செல்வதற்கும் இது அறியப்படுகிறது.
இறப்பு
வயது தொடர்பான பிரச்சினைகளால், இராசேந்திரன் அக்டோபர் 2019 15 அன்று இறந்து போனது.
அல்லாளப்பேரி ஊராட்சி
அல்லாளப்பேரி ஊராட்சி (Allalapperi Gram Panchayat), தமிழ்நாட்டின் விருதுநகர் மாவட்டத்தில் உள்ள காரியாபட்டி வட்டாரத்தில் அமைந்துள்ளது. இந்த ஊராட்சி, திருச்சுழி சட்டமன்றத் தொகுதிக்கும் ராமநாதபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1489 ஆகும். இவர்களில் பெண்கள் 743 பேரும் ஆண்கள் 746 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சான்றுகள்
பகுப்பு:விருதுநகர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
நிக்கோ பிரொசுமானி
நிக்கோ பிரொசுமானி (Niko Pirosmani, Georgian: ნიკო ფიროსმანი, இயற்பெயர்: Nikolos Pirosmanaschwili, மே 5, 1862 - ஏப்ரல் 9, 1918) ஒரு சியோர்சிய ஓவியக் கலைஞர் ஆவார். இவர் இறந்த பின்னரே இவரது கலைப்படைப்புகளுக்கு சர்வதேச அங்கீகாரம் கிடைத்தது.
வாழ்க்கை
நிக்கோ பிரொசுமானி கிழக்கு சியோர்சியாவில், மிர்சானியில்(Mirzaani) ஒரு நடுத்தரவர்க்க, விவசாயக் குடும்பத்தில் பிறந்தவர். இவர் அஸ்லான் பிரொசுமன்சுவிலி (Aslan Pirosmanashvili) ரெக்லே, ரோக்லிகிசுவிலி (Tekle Toklikishvili) தம்பதிகளின் மூன்று குழந்தைகளில் மூன்றாமவர். இவர்களுக்குச் சொந்தமாக ஒரு சிறிய திராட்சைத் தோட்டமும், சில பசுக்களும், எருதுகளும் இருந்தன. இவரது தந்தை1870 இல் இறந்து விட்டார். அதன் பின் இவர் இவரது சகோதரியுடன் ரிபிலிசி (Tbilisi) என்ற இடத்தில் வாழ்ந்தார். இரண்டு வருடங்களில் 1872 இல் இவரது சகோதரிகளான மரியமும், பெப்பேயும் இவரைக் கைவிட்ட நிலையில் இவர் அநாதை ஆனார்.
தொழில்
இவர் 1872 இல் ரிபிலிசி (Tbilisi) புகையிரதநிலையத்திற்கு அண்மையில் ஒரு சிறிய குடியிருப்பில் வாழ்ந்து கொண்டு, ஒரு பணக்காரக் குடும்பத்தில் பணியாளாக வேலை செய்தார். அப்போது சியோர்சிய மொழியையும், உரூசிய மொழியையும் கற்றதோடு தன்பாட்டில் தானே ஓவியமும் வரையக் கற்றுக் கொண்டார். 1876 இல் மீண்டும் தனது சொந்த ஊரான மிர்சானிக்குத் திரும்பி விட்டார். 1882 இல் சுயமாக ஒரு ஓவியப்பட்டறையைத் திறந்தார். 1890 இல் ஒரு புகையிரத நடத்துனராக ஆக வேலை செய்தார். மூன்று வருடங்கள் கழித்து 1893 இல் இன்னொருவருடன் இணைந்து ஒரு பால்பண்ணையை ஆரம்பித்தார்.
வரலாறு
இவரைப் பற்றி யாரும் பெரிதாக அறிந்திருக்கவில்லை. முதன் முதலாக 1913 இலேயே சியோர்சிய செய்திப் பத்திரிகையான தெமி (Temi) இல் இவரைப் பற்றிய ஒரு கட்டுரை வெளியானது. இவரை உலகுக்கு அறியச் செய்தவர் டிற்றோ சுவாட்நட்சே (Dito Schewardnadze). 1916 இல் இவர் சியோர்சியாவுக்குச் ரிபிலிசுக்குச் சென்ற போது புகையிரதநிலையங்களிலும், உணவகங்களிலும், கடைகளிலும் நிக்கோ பிரொசுமானியின் ஓவியங்களை கண்டார். அதிலிருந்து அவருக்கு அனைத்து சியோர்சியக் கலைஞர்களின் படைப்புகளையும் காட்சிப் படுத்தும் எண்ணமும், கலைஞர்களைப் பட்டியலிடும் எண்ணமும் வந்தது. அவரது பட்டியலில் நிக்கோ பிரொசுமானியும் `தேசிய முக்கியத்துவம் வாய்ந்த கலைஞர்´ என்ற பட்டத்துடன் இணைக்கப்பட்டார்.
ஓவியங்கள்
நிக்கோ பிரொசுமானியின் ஓவியங்கள் பெரும்பாலும் கிராமியச் சூழலை மையமாகக் கொண்டிருந்தன. பண்ணைகளிலும், உணவகங்களிலும் வேலை செய்பவர்கள், விலங்குகள் போன்றவற்றை வரைந்திருந்தார்.
காதல்
நிக்கோ பிரொசுமானியின் பல ஓவியங்களில் மார்கரிட்டா என்ற பிரெஞ்சு நடிகை இடம் பிடித்திருக்கிறார். மார்கரிட்டா 1905 இல் சியோர்சியா வந்த போது நிக்கோவைச் சந்தித்திருக்கிறார். நிக்கோவுக்கு மார்கரிட்டா மீது தீராத காதல் இருந்ததாக அறியப்படுகிறது. இவரது காதலை ஒரு கதையாக சியோர்சிய எழுத்தாளர் சல்வா டடியானி (Schalva Dadiani) எழுதியுள்ளார்.
இறப்பு
இவர் சரியான ஊட்டச்சத்தின்றியும், கல்லீரல் செயலிழிப்பினாலும் இறந்தார். இறப்பதற்கு முன் மூன்று நாட்கள் மிகவும் சுகவீனமுற்ற நிலையில், உதவிக்கு யாருமின்றி நிலக்கீழ் அறையில் நினைவற்ற நிலையில் இருந்தார். இவரது அயலவர் இவரை மருத்துவமனைக்கு எடுத்துச் சென்றும் பலனின்றி அங்கு இறந்து விட்டார். இவரது உடல் சென்ற் நீனோ(St.Nino) சுடலையில் அடக்கம் செய்யப்பட்டது. ஆனால் அச்சுடலையில் சரியாக எவ்விடத்தில் அடக்கம் செய்யப்பட்டார் என்பது எங்கும் பதியப் படவில்லை.
கிறித்துமசு மகிழ்ச்சிப் பாடல்
தொகுப்பு கிறித்துமசு மகிழ்ச்சிப் பாடல் (Christmas carol) என்பது கிறிஸ்து பிறப்பு விழாவை அல்லது குளிர் காலத்தை மையக்கருவாகக் கொண்ட பாடல்/தேவார வகையாகும். இவ்வகைப் பாடல்கள் பொதுவாக கிறிஸ்துமஸ் விழாவுக்கு முன்னதாக பாடப்படுவது வழக்கம். இவ்வகை இசை கிபி 13வது நூற்றாண்டில் துவங்கினாலும் மிக அண்மைய காலமாகவே கிறிஸ்தவ ஆலயங்களில் இடம்பெறவும் கிறிஸ்துமஸ் விழாவுடன் தொடர்புபடவும் தொடங்கியது. பாரம்பரிய கெரொல் இசைகள் மத்திய கால ஐரோப்பிய இசை வடிவத்தைக் கொண்டிருப்பதால் மற்ற இசை வகைகளில் இருந்து வேறுபடுத்துவது இலகுவாகும். இது சாதாரணமாக ஒரு தலைமைப் பாடகருக்கு கீழான குழுப்பாடகர்களால் இசைக்கப்படும். கிறித்தவச் சீர்திருத்த இயக்கத்திற்குப் பின்னர் கெரொல் இசையின் புகழ் குன்றினாலும் 19 ஆம் நூற்றாண்டில் அதன் முக்கியத்துவம் அதிகரித்தது.
மேற்கோள்கள்
பகுப்பு:இசை வகைகள் பகுப்பு:கிறித்துமசு பகுப்பு:கிறித்தவப் பாடல்கள்
சிரியா
சிரியா அல்லது சிரிய அரபுக் குடியரசு மத்தியகிழக்கில் அமைந்துள்ள ஒரு நாடாகும். இது மேற்கில் லெபனானையும், தென்மேற்கில் இசுரேலையும், யோர்தானையும், கிழக்கில் ஈராக்கையும், வடக்கே துருக்கியையும் எல்லையாகக் கொண்டுள்ளது. நவீன சிரியா 1936 இல் பிரான்சிடமிருந்து மக்கள் ஆணை மூலம் விடுதலைப் பெற்றது. ஆனாலும், அதன் இருப்பை பொ.ஊ.மு. நான்காம் நூற்றாண்டுக்கு முன்பு வரை காணலாம். இதன் தலைநகர் தமஸ்கஸ் உலகின் பழைய நகரங்களில் ஒன்றாகும்.
சிரியாவின் மக்கள் தொகையில் பெரும்பான்மையினர் அரபு மொழி பேசும் சுன்னி முஸ்லிம்களாவர், மேலும் 16% ஏனைய முஸ்லிம் குழுக்களையும், 10% கிறிஸ்தவர்களையும் கொண்டுள்ளது. 1963 இலிருந்து பாசாட் கட்சி நாட்டை ஆண்டு வருகின்றது. 1970 முதல் நாட்டின் தலைவர் அசாத் குடும்பத்தைச் சேர்ந்தவராகக் காணப்படுகிறார்.
வரலாற்றில் சிரியா இன்றைய லெபனான், இசுரேல், பாலஸ்தீனம் போன்றவற்றையும் யோர்தானின் பகுதிகளையும் சிரியாவின் வடகிழக்கு மாநிலமான அல்-ஜசீரா பகுதியை நவீன சிரியாவின் ஏனையப் பகுதிகளையும் கொண்டதாகக் கருதப்பட்டது. இதன்படி பாரிய சிரியா எனவும் இது அழைக்கப்பட்டது. 1967 இல் இசுரேலுடன் ஏற்பட்ட போரின் பின்னர் இசுரேல் சர்ச்சைக்குரிய கோகான் மேடுகளை கைப்பற்றி தன் வசமாக்கி கொண்டதன் பின்னர் துருக்கியுடன் அடேய் மாநிலம் தொடர்பான சர்ச்சை இப்போது முக்கியத்துவம் குன்றியுள்ளது.
முகம்மது நபியின் காலப்பகுதி
முகம்மது நபியவர்களுக்கும், சிரியாவின் மக்கள் மற்றும் கோத்திரங்களுக்கும் இடையிலான முதலாவது தொடர்பு ஜுலை, 626இல் துாமதுல் ஜன்தல் படையெடுப்புடன் ஆரம்பித்தது. சிரயாவின் சில கோத்திரத்தினர் வழிப்பறிக் கொள்ளையில் ஈடுபட்டதுடன், மதீனா நகரை தாக்குவதற்கு திட்டமிட்டு இருந்தனர் என்ற செய்தி ஒற்றர்களின் மூலம் கிடைக்கப்பெற்றதும் சிரியாவின் துமா பகுதியின் மீது படையெடுப்பை மேற்கொள்ளுமாறு முகம்மது நபியவர்கள் பணித்தார்கள்.
இசுலாமிய சிரியா (அல்-சாம்)
பொ.ஊ. 640இல் அரபு ராசிதுான் இராணுவத்தின் தளபதி காலித் இப்னு வலீத்தினால் சிரியா கைப்பற்றப்பட்டது. பொ.ஊ. 7ஆம் நுாற்றண்டின் மத்திய பகுதியில் உமையா வம்சத்தினால் சிரியா பேரரசு ஆட்சி செய்யப்பட்டது.பேரரசின் தலைநகராக சிரியாவின் டமஸ்கஸ் நகரம் மாற்றப்பட்டது.பின்வந்த உமையா ஆட்சியாளர்களிர் காலத்தில் நாடு வீழ்ச்சியடைந்தது.முக்கியமாக தாத்தாரியர்களின் தாக்குதல்கள் நாட்டை வீழ்ச்சியடையச் செய்ததுடன், ஊழல் அதிகரித்ததுடன் நாட்டில் பல இடங்களில் புரட்சிகள் வெடித்தன.750இல் உமைய வம்சத்தின் ஆட்சி முடிவுக்கு கொண்டுவரப்பட்டதுடன், அப்பாசிய வம்சத்தினர் ஆட்சியை பொறுப்பெடுத்ததுடன் தலைநகர் பக்தாத்துக்கு மாற்றப்பட்டது.
உள்நாட்டு போர்
2011ஆம் ஆண்டு இந்நாட்டின் அதிபர் ஆசாதுக்கு எதிராக நடந்துவரும் உள்நாடு போர் இன்றுவரை நடந்து வருகிறது. இதன் காரணமாக அந்த நாட்டின் தலைநகர் தவிர்த்து மற்ற இடங்களில் இருள் சூழ்ந்தே காணப்படுகிறது. இதன் காரணமாக உள்கட்டமைப்புகள் 97 சதவீதம் அழிந்து போய்விட்டன.
மேற்கோள்கள்
* பகுப்பு:ஐக்கிய நாடுகள் சபையின் உறுப்பு நாடுகள்
கேசவ பிரசாத் சந்திரா
கேசவ பிரசாத் சந்திரா: இவா்  பகுஜன் சமாஜ் கட்சி யின் சாா்பாக 2008 ஆம் ஆண்டு சத்தீஸ்கர் மாநில சட்டமன்றத் தேர்தலில் ஜெய்ப்பூரில் இருந்து வெற்றி பெற்றாா்.
குறிப்புகள்
பகுப்பு:வாழும் நபர்கள்
ஜி. கல்லுப்பட்டி
ஜி.கல்லுப்பட்டி தமிழ்நாட்டின் தேனி மாவட்டம் பெரியகுளம் ஊராட்சி ஒன்றியத்தைச் சேர்ந்த ஒரு ஊராட்சி. கங்குவார்பட்டி கல்லுப்பட்டி என்ற பெயரின் ஆங்கில முதல் எழுத்தான ஜி என்ற எழுத்தைச் சேர்த்து ஜி. கல்லுப்பட்டி என இவ்வூர் அழைக்கப்படுகிறது. இப்பகுதியில் கல்லுப்பட்டி என பல ஊர்கள் உள்ளதால் குழப்பத்தைத் தவிர்க்க இவ்வாறு அழைக்கப்படுகிறது. கற்கள் அதிகம் கொண்டிருந்ததால் இப்பெயர் வந்ததாகச் செவிவழிச் செய்தியுள்ளது. இந்த ஊரில் பச்சிலை நாச்சியம்மன் அணை உள்ளது.
’சிறந்த ஊராட்சிக்கான மத்திய அரசின் விருது’ 2013-ஆம் ஆண்டு இவ்வூருக்குக் கிடைத்துள்ளது
மேற்கோள்கள்
பகுப்பு:தேனி மாவட்டத்திலுள்ள கிராமங்கள்
கனடாவில் தமிழர் கல்வி
கனடாவில் தமிழர் கல்வி என்பது கனடாவில் தமிழர்களின் கல்வி நிலை, தமிழ் மாணவர்கள், கல்வி அமைப்புகள், சமூக எதிர்பாப்புக்கள் என்பன பற்றியது ஆகும். குடிவரவுச் சூழ்நிலை, தலைமுறை சார்ந்து கனடியத் தமிழ்ச் சமூக கல்வி நிலைமை நிறைய வேறுபடுகிறது.
ஈழப் போராட்டம் காரணமாக இங்கு தமது இளைய பருவத்தில் குடிபெயர்ந்தவர்கள் பலர் பொருளாதாரச் சுமை காரணமாக உயர் கல்வியைப் பெறவில்லை. அதேவேளை இங்கு பிறந்த அடுத்த தலைமுறையினரில் பெரும்பான்மையினர் பல்கலைக்கழக அல்லது கல்லூரிப் படிப்புக்களை மேற்கொள்கிறார்கள்.
மேலும் காண்க
கனடாவின் தமிழ் பள்ளிகள் பட்டியல்
கனடாவில் தமிழ்க் கல்வி
பகுப்பு:கனடியத் தமிழர் பகுப்பு:தமிழர் கல்வி பகுப்பு:கனடாவில் தமிழ் கல்வி
ஜோதி (1983 திரைப்படம்)
மேற்கோள்கள்
பகுப்பு:1983 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:இளையராஜா இசையமைத்த திரைப்படங்கள் பகுப்பு:மணிவண்ணன் இயக்கிய திரைப்படங்கள் பகுப்பு:மோகன் நடித்த தமிழ்த் திரைப்படங்கள் பகுப்பு:அம்பிகா நடித்த திரைப்படங்கள் பகுப்பு:சில்க் ஸ்மிதா நடித்த திரைப்படங்கள்
பி. நடராசன்
'''பி. நடராசன்''' (B. Natarajan) ஓர் இந்திய அரசியல்வாதியும் தமிழக சட்டமன்றத்தின் கன்னியாகுமரி சட்டமன்றத் தொகுதியின் முன்னாள் உறுப்பினரும் ஆவார். 1962 ஆவது ஆண்டில் நடந்த தமிழ்நாடு சட்டமன்றத் தேர்தலில் கன்னியாகுமரி தொகுதியில் இந்திய தேசிய காங்கிரசின் சார்பில் போட்டியிட்டு வெற்றி பெற்றார்.
வெளியிணைப்புகள்
பகுப்பு:தமிழக அரசியல்வாதிகள் பகுப்பு:வாழும் நபர்கள் பகுப்பு:கன்னியாகுமரி மாவட்ட நபர்கள்
அக்சயா (நடிகை)
அக்ஷயா (Akshaya Rao) என்பவர் இந்திய திரைப்பட நடிகை ஆவார். இவர் தமிழ் படங்களில் தோன்றியுள்ளார். பிரபல நடிகை சாயா தேவியின் பேத்தி ஆவார்.
தொழில்
அக்ஷயா ராவ் தமிழ் படங்களில் முன்னணி வேடங்களில் நடிப்பதற்கு முன்பு, கோவில்பட்டி வீரலட்சுமி (2003) படத்தில் சிம்ரனுடன் துணைப் பாத்திரத்தில் தனது நடிப்பு வாழ்க்கையைத் தொடங்கினார். இன்றுவரை இவருக்கு பெரிய பெயர் வாங்கிக்கொடுத்த தமிழ் படமாக கலாபக் காதலன் (2006) உள்ளது. அப்படத்தில் ஆர்யாவின் கதாபாத்திரத்தின் மைத்துனியாக, அவரைக் கவர விரும்புபவராக எதிர்மறையான பாத்திரத்தில் நடித்திருந்தார். 2000 களின் பிற்பகுதி முழுவதும் குறைந்த செலவில் எடுக்கபட்ட தமிழ் படங்களில் இவர் தொடர்ந்து நடிதுவந்தார், குறிப்பாக மு. கருணாநிதி எழுதிய உளியின் ஓசை (2008) மற்றும் விசயகாந்து நடித்த எங்கள் ஆசான் போன்ற படங்களில் நடித்தார். 2012 ஆம் ஆண்டளவில், ஐம்பதுக்கும் ஆசை வரும், மன்மத ராஜ்ஜியம், பட்டிக்காட்டு மாப்பிள்ளை, தசையினை தீ சுடினும் மற்றும் தெலுங்கு திரைப்படமான நாக்கண்டு ஒக்கடு உள்ளிட்ட படங்கள் இவரை ஒப்தம் செய்து தொடங்கப்பட்டன, ஆனால் அவை முழுமையடையாமல் போயின.
2014 ஆம் ஆண்டில், சுதீப் ரஞ்சன் சர்க்காரின் இந்தி சோதனை திரைப்படமான உம்ஃபோர்முங்: தி டிரான்ஸ்ஃபர்மேஷன் (2014) படத்தில் இவர் முக்கிய கதாபாத்திரத்தில் நடித்தார். இந்த படம் விமர்சன ரீதியாக பாராட்டுகளைப் பெற்று சர்வதேச அளவில் பல்வேறு திரைப்பட விழாக்களில் திரையிடப்பட்டது.
குறிப்புகள்
பகுப்பு:சென்னை நடிகைகள் பகுப்பு:வாழும் நபர்கள் பகுப்பு:தமிழ் நடிகைகள் பகுப்பு:இந்தியத் திரைப்பட நடிகைகள்
திருவாலந்துறை
திருவாலந்துறை (Thiruvalandurai) என்பது தமிழ்நாட்டின், பெரம்பலூர் மாவட்டம், வேப்பந்தட்டை வட்டத்தில் உள்ள ஒரு சிற்றூர் ஆகும். இந்த ஊரானது திருச்சி – சென்னை தேசிய நெடுஞ்சாலை எண் 45லிருந்து 9 கி.மீ. மேற்கில் வசிஸ்ட நதியின் கரையில் அமைந்துள்ளது. இவ்வூரினை சுற்றி வ. களத்தூர், பசும்பலூர், தைக்கால், அயன் பேரையூர், கீழ் கல்பூண்டி ஆகிய ஊர்கள் அமைந்துள்ளன.
மக்கள் வகைப்பாடு
இந்த ஊரானது மாவட்டத்தின் தலைநகரான பெரம்பலூரில் இருந்து 25 கிலோமீட்டர் தொலைவிலும், வேப்பந்தட்டையில் இருந்து 14 கிலோமீட்டர் தொலைவிலும், மாநிலத்தின் தலைநகரான சென்னையில் இருந்து 270 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 525  வீடுகள் உள்ளன. கிராமத்தின் மொத்த மக்கள் தொகையானது 2103 ஆகும். இதில் ஆண்கள் எண்ணிக்கை 1015, பெண்களின் எண்ணிக்கை 1088 என உள்ளது. மக்களின் கல்வியறிவு விகிதமானது 65.9%  என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
மேற்கோள்கள்
பகுப்பு:பெரம்பலூர் மாவட்டத்திலுள்ள கிராமங்கள்
உத்தமதானபுரம் ஊராட்சி
உத்தமதானபுரம் ஊராட்சி (Uthamathanapuram Gram Panchayat), தமிழ்நாட்டின் திருவாரூர் மாவட்டத்தில் உள்ள வலங்கைமான் ஊராட்சி ஒன்றியத்தில் அமைந்துள்ளது. இந்த ஊராட்சி, நன்னிலம் சட்டமன்றத் தொகுதிக்கும் நாகப்பட்டினம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 865 ஆகும். இவர்களில் பெண்கள் 425 பேரும் ஆண்கள் 440 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவாரூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
வில்லிஸ் கட்டெல்
பகுப்பு:இங்கிலாந்துத் துடுப்பாட்டக்காரர்கள் பகுப்பு:1863 பிறப்புகள் பகுப்பு:1929 இறப்புகள் பகுப்பு:லன்காசையர் துடுப்பாட்டக்காரர்கள் பகுப்பு:விசுடென் துடுப்பாட்டக்காரர்கள் பகுப்பு:பிளேயர்ஸ் துடுப்பாட்டக்காரர்கள் பகுப்பு:வடக்கு எதிர் தெற்கு துடுப்பாட்டக்காரர்கள்
பெருங் கூடு மான்
பெருங் கூடு மான் ( Greater kudu ) என்பது கிழக்கு மற்றும் தெற்கு ஆப்பிரிக்கா முழுவதும் காணப்படும் ஒரு மரக்காடு மறிமான் ஆகும். இத்தகைய பரவலான நிலப்பரப்பில் வாழுகின்ற போதிலும், வாழிடங்கள் குறைந்து வருதல், காடழிப்பு, வேட்டையாடுதல் போன்ற காரணங்களால் பெரும்பாலான பகுதிகளில் இவற்றின் எண்ணிக்கை குறைவாகவே உள்ளது. பெரிய கூடு என்பது பொதுவாக கூடு என அழைக்கப்படும் இரண்டு இனங்களில் ஒன்றாகும், மற்றொன்று சிறிய கூடு, ''டி. இம்பர்பிஸ்''.
சொற்பிறப்பியல்
கூடு ( / kuːd uː / ), அல்லது koodoo என்பது இந்த விலங்கின் பெயராகும். இதன் விலங்கியல் பெயரான Tragelaphus strepsiceros என்பதில் உள்ள Trag- (கிரேக்கம்) என்பது ஆட்டையும், elaphos (கிரேக்கம்) என்பது மானையும் குறிக்கிறது. Strepho (கிரேக்கம்) என்றால் "முறுக்கு" என்றும், strepsis என்றால் "முறுக்கல்" என்றும் பொருளாகும். Keras (கிரேக்கம்) என்பது விலங்கின் கொம்பைக் குறிக்கிறது.
உடலமைப்பு
பெருங் கூடு மான்கள் நீண்ட கால்கள் கொண்டும், குறுகிய உடலைக் கொண்டதாக உள்ளது. இவற்றின் உடல் நிறம் வெளுத்த சாம்பல் நிறத்தில் இருக்கும். இவற்றின் உடலின் பக்கங்களில் 4 முதல் 12 வெள்ளை நிறப்பட்டைகள் முதுகிலிருந்து அடி வயிறு வரை செங்குத்தாக காணப்படுகின்றன. இந்தப் பட்டைகள் இவை வாழும் இடத்திற்கு ஏற்ப மாறுபடும். இவற்றின் தலையானது உடலின் மற்ற பகுதிகளை விட இருண்ட நிறத்தில் இருக்கும். மேலும் கண்களுக்கு இடையில் ஒரு சிறிய வெள்ளை வெள்ளை நிறப் பட்டை இருக்கிறது. ஆண் பெருங் கூடு மான்கள் மாடுகளை விட மிகப் பெரியதாக இருக்கும். மேலும் அதிக குரல் எழுப்பக்கூடியனவாக இருக்கும். ஆண் பெருங்கூடு மானிற்கு திருகு கொம்புகள் உண்டு. சுமார் இரண்டரை முறுக்குகள் கொண்டவையாக இருக்கும். இக் கொம்புகள் நேராக்கப்படுமானால், சராசரியாக 120 செமீ (47 அங்குலம்) நீளத்தை எட்டும். அதிகபட்சமாக 187.64 செமீ (73.87 அங்குலம்) பதிவாகி உள்ளது. சில சமயம் பெண் மானிற்கு கொம்புகள் வளர்கின்றன. ஆனால் இக் கொம்புகள் நீளமற்றவை. இந்த மான்கள் ஓடும் பொழுது தன் கழுத்தைச் சாய்த்துக் கொம்புகளை முதுகில் படும்படி வைத்துக் கொள்ளும். ஆண் மான்களுக்கு 6 – 12 மாதங்கள் வரை கொம்புகள் வளர ஆரம்பிக்காது. கொம்புகள் சுமார் இரண்டு வயதில் முதல் திருகை அடைகின்றன. மேலும் அவை 6 வயது வரை முழு இரண்டரை சுழற்சியை அடைகின்றன. அரிதாக 3 முழு திருகைக் கொண்டிருக்கலாம்.
மான் வகைகளில் இது மிகவும் கம்பீரமானது ஒன்றாகும். ஆண் மானின் எடை 190–270 கிலோ (420–600 பவுண்டுகள்), அதிகபட்சம் 315 கிலோ (694 பவுண்டுகள்) வரை எட்டும். இதன் உயரமானது நிற்கும்போது தோள்வரை 160 செமீ (63 அங்குலம்) வரை இருக்கும். பெருங் கூடுவின் காதுகள் பெரியதாகவும் வட்டமாகவும் இருக்கும். பெண் மான்களின் எடை 120–210 கிலோ (260–460 எல்பி) இருக்கும். நிற்கும்போது தோள் வரையான உயரம் 100 செமீ (39 அங்குலம்) இருக்கும். பெண் மான்களுக்கு பொதுவாக கொம்புகள் இருப்பதில்லை. தலை உள்ளிட்ட உடலின் நீளம் 185–245 செமீ (6.07–8.04 அடி) ஆகும். அதனுடன் வாலின் நீளமான 30–55 செமீ (12–22 அங்குலம்) அய் சேர்க்கலாம்.
துணை இனங்கள்
இந்த மான்களில் முன்னர் நான்கு துணையினங்கள் விவரிக்கப்பட்டன. ஆனால் அண்மையில் ஒன்று முதல் மூன்று கிளையினங்கள் மட்டுமே அவற்றின் நிறம், கோடுகளின் எண்ணிக்கை, கொம்பு நீளம் ஆகியவற்றின் அடிப்படையில் ஏற்றுக்கொள்ளப்பட்டுள்ளன:
வேட்டையாடுதல்
thumb| ஈக்களால் சூழப்பட்ட பெண் மான் பெருங் கூடுவை இயற்கையாக வேட்டையாடுபவையாக பொதுவாக சிங்கங்கள், புள்ளிக் கழுதைப்புலிகள், ஆப்பிரிக்க காட்டு நாய்கள் போன்றவை உள்ளன. சிவிங்கிப்புலிகள் மற்றும் சிறுத்தைகள் அதிகமான கூடு மான்களை வேட்டையாடுகின்றன என்றாலும், அவை பொதுவாக முழுமையாக வளர்ந்த ஆண் மான்களை விட பெண் மான்கள் மற்றும் குட்டிகளை குறிவைக்கின்றன. நைல் முதலைகள் அதிக கூடு மான்களை இரையாக்கிய பல நிகழ்வுகள் உள்ளன. மந்தை வேட்டையாடிகளால் அச்சுறுத்தலுக்கு ஆளாக்கப்பட்டால் ஒரு வயது வந்த மான் (பொதுவாக பெண் மான்) மந்தையின் மற்ற பகுதிகளை எச்சரிக்க ஒரு எச்சரிக்கை ஒலியை எழுப்பும். பாறைகள் நிறைந்த குன்றுகள் மற்றும் மலைகளில் மிகவும் வேகமானதாக இருந்தாலும், பெருங் கூடு, திறந்த நிலப்பரப்பில் இதை வேட்டையிடும் முக்கிய வேட்டையாடிகளிடமிருந்து தப்பிக்க போதுமான வேகம் இல்லாததால் இது புதர்கள் மற்றும் சிறிய மரங்கள் மீது குதித்து பின்தொடர்பவர்களை திணறச் செய்கிறது. பெருங் கூடுகள் பார்வைப் புலன் மந்தமே. ஆனால் மோப்ப ஆற்றலும், கேட்டும் திறனும் நன்கு அமைந்துள்ளன. இவை வேட்டையாடிகள் நெருங்கி வருவதை எச்சரிக்கயான உணர உதவியாக உள்ளன. இவற்றின் நிறம் மற்றும் அடையாளங்கள் கூடுவை உருமறைப்பால் பாதுகாக்கின்றன. எச்சரிக்கையாக இருக்கும்போது, இவை பொதுவாக அசையாமல் நிற்கின்றன. அப்போது இவற்றைக் கண்டறிவது மிகவும் கடினம்.
நடத்தை
பெருங் கூடு மான்கள் காடுகளில் 7 முதல் 8 ஆண்டுகள் வரை வாழ்கின்றன. வளர்ப்படங்களில் 23 ஆண்டுகள் வரை வாழ்கின்றன. இவை 24 மணி நேரமும் சுறுசுறுப்பாக இருக்கின்றன. பெண் மான்கள் பொதுவாக தங்கள் சந்ததியினருடன் 6-10 பேர் கொண்ட சிறிய மந்தையக உள்ளன. என்றாலும் சில நேரங்களில் அவை 20 மான்கள் என்ற எண்ணிக்கை வரை ஒரு மந்தையாக இருக்கலாம். ஆண் மான்கள் தனியே வாழக்கூடியன. இனச்சேர்க்கை காலத்தில் (தென்னாப்பிரிக்காவில் ஏப்ரல்-மே) அதுவரை தனித்திருந்த ஆண் மான்கள் பெண் மற்றும் கன்றுகளின் கூட்டத்தில் (பொதுவாக ஒரு குழுவிற்கு 6-10 நபர்கள்) இணையும்.
ஆண் கூடு மான்கள் பொதுவாக உடல் ரீதியாக ஒன்றோரு ஒன்று ஆக்ரோஷமாக மோதுவதில்லை. ஆனால் ஆண்களுக்கு இடையே சில சமயங்களில் மோதல் ஏற்படலாம், குறிப்பாக இரண்டும் ஒரே அளவு மற்றும் உயரமானதாக இருக்கும்போது. ஆண் கூடுகள் ஒன்றோடொன்று கொம்புகள் மூலமாக சண்டையிட்டு, ஒன்றையொன்று தள்ளுவதன் மூலம் சண்டையிடுகின்றன. அரிதான சூழ்நிலைகளில், இரண்டு ஆண் மான்களின் கொம்புகளும் மாட்டிக் கொண்டு அவை தங்களை விடுவித்துக் கொள்ள முடியாமல் போகலாம். இதனால் இரண்டு விலங்குகளும் உணவு நீர் அருந்த முடியாமல் இறந்துவிடும்.
இனப்பெருக்கம்
பெருங் கூடு மான்கள் ஒன்று முதல் மூன்று வயதில் பாலியல் முதிர்ச்சியை அடைகின்றன. பெண் மான் ஏழு மாதங்கள் கருவை சுமந்து ஒரு குட்டியை ஈணும். குட்டி சுமார் ஆறு மாதங்கள் பால் குடிக்கும். இனச்சேர்க்கை பருவம் மழைக்காலத்தின் முடிவில் ஏற்படுகிறது, இது பிராந்தியம் மற்றும் காலநிலைக்கு ஏற்ப சிறிது மாறுபாடு இருக்கலாம். இனச்சேர்க்கைக்கு முன், ஆண் பெண்ணின் முன் நின்று, அடிக்கடி கழுத்தை தடவி அதைக் கவரும். பெண் தன்னுடன் பழகுவதற்கு அனுமதிக்கும் வரை, ஆண், பெண்ணை பின்தொடர்கிறது. பெண் மானின் கர்ப காலம் சுமார் 240 நாட்கள் (அல்லது எட்டு மாதங்கள்) ஆகும். பொதுவாக பிப்ரவரி மற்றும் மார்ச் (ஆஸ்திரேலிய கோடையின் பிற்பகுதி) இடையே, புல் மிக அதிகமாக இருக்கும் காலத்தில் கன்று ஈனும்.
பெரு கூடு மான்கள் ஒரு குட்டியை ஈணும். அரிதாக இரண்டு குட்டிகளை ஈணுவதும் உண்டு. புதிதாகப் பிறந்த குட்டி சுமார் 4 முதல் 5 வாரங்கள் வரை தாவரங்களில் மறைந்திருக்கும் (வேட்டையாடிகளிடமிருந்து தப்பிக்க). 4 அல்லது 5 வாரங்களுக்குப் பிறகு, குட்டிகள் அதன் தாயுடன் அவ்வப்போது செல்லும்; பின்னர் 3 முதல் 4 மாதங்கள் வரை, அது எல்லா நேரங்களிலும் தாயுடன் சுற்றும். குட்டிகள் ஆறு மாதங்களுக்குப் பிறகு, அதன் தாயிடம் இருந்து முற்றிலும் விடுபட்டு இருக்கும். பெரும்பாலான பிறப்புகள் ஈரமிக்க பருவத்தில் (ஜனவரி முதல் மார்ச் வரை) நிகழ்கின்றன. முதிர்ச்சியின் அடிப்படையில், பெண் பெருங் கூடுகள் 15-21 மாதங்களில் பாலியல் முதிர்ச்சியை அடைகின்றன. ஆண்கள் மான்கள் 21-24 மாதங்களில் முதிர்ச்சி அடைகிறன.
குறிப்புகள்
பகுப்பு:அங்கோலாவின் பாலூட்டிகள் பகுப்பு:தென்னாப்பிரிக்காவின் பாலூட்டிகள் பகுப்பு:காங்கோ மக்களாட்சிக் குடியரசின் பாலூட்டிகள் பகுப்பு:எத்தியோப்பியாவின் பாலூட்டிகள் பகுப்பு:மறிமான்கள் பகுப்பு:உகாண்டாவின் பாலூட்டிகள் பகுப்பு:தெற்கு ஆப்பிரிக்கப் பாலூட்டிகள் பகுப்பு:கென்யாவின் பாலூட்டிகள் பகுப்பு:தான்சானியாவின் பாலூட்டிகள்
மார்தான்
மார்தான் (ஆங்கிலம்: Mardan; உருது : مردان) என்பது பாகிஸ்தானின் கைபர் பக்துன்க்வா மாகாணத்தில் உள்ள மார்தன் மாவட்டத்தின் நிர்வாகத் தலைமையிட நகரமாகும். பெஷாவர் பள்ளத்தாக்கில் அமைந்துள்ள மர்தான் நகரமானது அருகிலுள்ள நகரமான பெஷாவருக்குப் பிறகு கைபர் பக்துன்க்வாவின் இரண்டாவது பெரிய நகரமாகும்.
புவியியல்
மர்தான் மாவட்டத்தின் தென்மேற்கில் 34 ° 12'0 வடக்கு 72 ° 1'60 கிழக்கு என்ற புவியியல் இருப்பிடத்தில் இந்நகரம் அமைந்திருக்கின்றது. இது 283 மீட்டர் (928 அடி) உயரத்தில் அமைந்துள்ளது. மார்தான் கைபர் பக்துன்க்வாவின் மார்டன் மாவட்டத்தின் மாவட்ட தலைமையகம் ஆகும். இந்த நகரிற்கு தெற்கே ரிசல்பூர் நகரமும், மேற்கில் சர்சதா நகரமும், கிழக்கில், யார் உசேன் நகரமும், வடக்கில் தக்த் பாஹி மற்றும் கட்லாங் ஆகிய நகரங்களும் அமைந்துள்ளன. இது கைபர் பக்துன்க்வாவில் 2 வது பெரிய நகரமாகவும், பாகிஸ்தானின் 19 வது பெரிய நகரமாகவும் திகழ்கின்றது.
காலநிலை
மார்தான் கோப்பனின் காலநிலை வகைப்பாட்டின் கீழ் சூடான அரை வறண்ட காலநிலையை (பி.எஸ்.எச் ) கொண்டுள்ளது. மர்தானில் சராசரி வெப்பநிலை 22.2 °C ஆகும். சராசரி ஆண்டு மழைவீழ்ச்சி 559 மி.மீ. ஆக பதிவாகின்றது. அக்டோபர் சராசரியாக 12 மி.மீ மழை வீழ்ச்சியைக் கொண்ட வறண்ட மாதமாகும். ஈரப்பதமான மாதம் ஆகத்து ஆகும். இம்மாதத்தில், சராசரியாக 122 மி.மீ மழைவீழ்ச்சி பதிவாகின்றது. சூன் மாதம் வெப்பமான மாதமாகும். சூன் மாத சராசரி வெப்பநிலை 33.2. C ஆகும். குளிரான மாதமான சனவரி மாதத்தின் சராசரி வெப்பநிலை 10.0. C ஆகும்.
வரலாறு
மர்தான் தொல்பொருள் இடங்கள் நிறைந்த பகுதியில் அமைந்துள்ளது. 1962 ஆம் ஆண்டில் சங்காவோ குகைகள் மர்தானுக்கு வெளியே கண்டுபிடிக்கப்பட்டன. இங்கு 30,000 ஆண்டுகளுக்கு முன்னர் மத்திய பேலியோலிதிக் காலத்திலிருந்த கலைப்பொருட்கள் கண்டுபிடிக்கப்பட்டன. மர்தானுக்கு அருகிலுள்ள ஜமால் கர்ஹியைச் சுற்றியுள்ள பகுதியிலிருந்து மேலும் அகழ்வாராய்ச்சிகளில் மெசோலிதிக் காலத்தின் கலைப்பொருட்கள் மீட்கப்பட்டன.
மர்தானைச் சுற்றியுள்ள பகுதி கிமு 1800 இல் காந்தாரா கல்லறை கலாச்சாரத்தின் தாயகத்தின் ஒரு பகுதியாக அமைந்தது. மார்தான் பண்டைய பௌத்த இராச்சியமான காந்தாராவின் ஒரு பகுதியாக திகழ்ந்தது. அருகிலுள்ள ஷாபாஸ் கர்ஹியில் உள்ள அசோகனின் பாறைகள் கி.மு. 200 ஆண்டுகளின் நடுப்பகுதியின் சேர்ந்தவை. அவை பண்டைய கரோஸ்தி எழுத்துக்களில் எழுதப்பட்டுள்ளன. அருகிலுள்ள யுனெகோ உலக பாரம்பரிய தளமான தக்த்-இ-பாஹி கி.பி. 46 இல் மடமாக நிறுவப்பட்டது. இந்திய துணைக் கண்டத்தில் 0 என்ற எண்ணைப் பயன்படுத்தியதற்கான பதிவைக் கொண்ட பக்ஷாலி கையெழுத்துப் பிரதி 1891 ஆம் ஆண்டில் மர்தானுக்கு அருகே கண்டுபிடிக்கப்பட்டது. மேலும் இது கி.பி. 3 அல்லது 4 ஆம் நூற்றாண்டைச் சேர்ந்தது. மார்தான் அருங்காட்சியகம் 1991 ஆம் ஆண்டில் நிறுவப்பட்டது.
புள்ளிவிபரங்கள்
2017 ஆம் ஆண்டின் மக்கட் தொகை கணக்கெடுப்பின்படி, 2017 மக்கள் தொகை கணக்கெடுப்பின்படி மார்தான் நகரின் மக்கட்தொகை 358,604 ஆகும். மர்தான் நகரம் பஷ்டூன்களின் யூசப்சாய் பழங்குடியினரின் தாயகம் ஆகும். கணிசமான எண்ணிக்கையிலான மொஹமண்ட் மற்றும் உத்மன்கேல் பழங்குடியினர்கள்  நகரத்தில் குடியேறினர்.
1998 மக்கட் தொகை கணக்கெடுப்பின்படி மர்தானில் மொத்த வீடுகளின் எண்ணிக்கை 29,116 ஆகும். மொத்த மக்கட் தொகை 245,926 ஆகும். இதில் 52.56% (129,247) ஆண்களும், 47.44% (116,679) பெண்களும் காணப்படுகின்றனர்.
பொருளாதாரம்
மர்தான் வளர்ந்து வரும் தொழிற்துறை மையத்தின் ஒரு பகுதியாகும். இங்கு ஜவுளி மற்றும் சமையல் எண்ணெய் ஆலைகள் என்பன அமைந்துள்ளன. இது தெற்காசியாவின் மிகப் பெரிய அளவில் சர்க்கரை உற்பத்தி செய்யப்படும் பகுதியாகும். ரஷாகாய் அருகே பல பில்லியன் டாலரில் சீனா-பாகிஸ்தான் பொருளாதார தாழ்வாரத்தின் (சிபிஇசி) ஒரு பகுதியான பொருளாதார மண்டலத்தை நிறுவ திட்டமிடப்பட்டுள்ளது. ரஷாகாய் நவ்ஷெரா மாவட்டத்தின் ஒரு பகுதியாக இருந்தாலும் மர்தானுடனான அதன் அருகாமையினால் இத்திட்டம் மார்தான் நகரத்திற்கு நேரடியாக பயனளிக்கும் என்று எதிர்பார்க்கப்படுகிறது.
சான்றுகள்
பகுப்பு:பாகிஸ்தான் நகரங்கள்
தக்கன்
தட்சன் பிரஜாபதிகளில் ஒருவர். இவர் பிரம்மாவின் மகனாவார். இவரது மனைவியின் பெயர் பிரசுதி. இவர்களுக்கு மகள்களாக பல பேரை வேதங்கள் கூறுகின்றன. அதில் குறிப்பிடத்தக்கவர்கள் அதிதி, திதி, தனு, கலா, தனயு, சின்ஹிகா, குரோதா, பிரதா, விஸ்வா, வினதா, கபிலா, முனி, கத்ரு, தாட்சாயினி, ரோகிணி, ரேவதி மற்றும் கார்த்திகை,கியாதி உள்ளிட்ட 27 நட்சத்திரங்கள், ரதி இன்னும் பல பேர்.
இதில் தாட்சாயினி இவரின் விருப்பத்திற்கு மாறாக சிவனை திருமணம் செய்துகொண்டமையால், தட்சன் செய்த மகா வேள்விக்கு இவர்களை அழைக்காமல் அவமதித்தான். அது மட்டுமன்றி சிவனுக்கு கொடுக்கவேண்டிய அவிர்பாகத்தையும் தர மறுத்தான். இதன் விளைவாக சிவனால் ஏவப்பட்ட வீரபத்திரனும், தேவியால் அனுப்பப்பட்ட பத்ரகாளியும் யாகசாலையை அழித்து தட்சனையும் கொன்றனர். மற்ற மகள்களான 27 நட்சத்திரங்களும் சந்திரனை மணந்தனர். ரதி, மன்மதனை மணந்தார்.
தட்சப் பிரசாபதி மகள்களின் வம்சாவளியினர்
தக்கனுக்குப் பிறந்த அறுபது பெண்களில், தாட்சாயினியை சிவபெருமானுக்கும்,  பத்துப் பேரைத் எமதருமனுக்கும், பதின்மூன்று பேரை காசியப முனிவருக்கும், இருபத்தேழு பெண்களை சோமன் எனும் சந்திரனுக்கும், ரதியை மன்மதனுக்கும்,  மீதிப் பெண்களை அரிஷ்டநேமி, வாஹுபுத்திரர், ஆங்கீரஸர், கிரிசஷ்வர் ஆகிய முனிவர்களுக்கு மணம் செய்வித்தான்.
எமதர்மனுக்கு மணம் செய்வித்த பத்து மகள்களில் அருந்ததியின் மக்கள் உலகில் சிறப்பு பெற்றவர்கள்.
வாசுவின் மக்கள் வசுக்கள் என்பர். அவர்களில் அனலனின் மகன் குமரன். கிருத்திகைப் பெண்களால் வளர்க்கப்பட்ட குமரன் கார்த்திகேயன் எனப்பட்டான்.
பிரபசாவின் மகன் தேவலோக சிற்பி விசுவகர்மா.
சாத்யாவின் மக்கள் சாத்திய தேவர்கள்.
விஸ்வாவின் மக்கள் விஸ்வதேவர்கள்.
சந்திரன் மனைவிகள் 27 பெண்கள், நக்ஷத்திரங்கள்.
அதிதி-காசிபர் தம்பதியரின் மக்கள் ஆதித்தர்கள் ஆவர்.
திதி -காசிபர் தம்பதியரின் மக்கள் இரணியன், இரணியகசிபு தைத்தியர்கள் போன்ற தைத்தியர்கள்.
முனிக்கு பிறந்தவர்கள் அரம்பையர்கள்
தனுவின் புத்திரர்கள் தானவர்கள்.
சுரசையின் மக்கள் பசுக்கள், எருமைகள்
வினிதாவின் மக்கள் அருணன் மற்றும் கருடன்.
அரிஷ்டாவின் புத்திரர்கள் கந்தர்வர்கள்.
காசாவின் மக்கள் யட்சினிகள் மற்றும் யட்சர்கள்.
தாம்ராவின் ஆறு பெண் மக்களிடமிருந்து ஆந்தைகள், கழுகுகள், ராஜாளிகள், காக்கைகள், நீர்ப்பறவைகள், குதிரைகள், ஒட்டகங்கள், கழுதைகள்.
குரோதவஷையின் ஆயிரக்கணக்கான மக்கள் பாம்புகள் தோன்றின.
இளைக்கு மரம், கொடி, புதர் போன்றவை தோன்றின.
தட்சன் செய்த மகாயாகம் கேரளா மாநிலம் கண்ணூரில், கோட்டியூர் எனும் இடத்தில நடந்ததாக அவ்வூர் ஸ்தலபுராணம் சொல்கின்றது.
வெளி இணைப்புகள்
பகுப்பு:பிரம்ம குமாரர்கள் பகுப்பு:இந்து தொன்மவியல் பகுப்பு:இந்து தொன்மவியல் மாந்தர்
அதிதி
அதிதி (aditi, अदिति). (வரையறுக்கப்படாதவள் என்று பொருள்) தேவர்களின் தாய் என்பதால் அதிதியை தேவமாதா என்று விஷ்ணு புராணம் மற்றும் பாகவத புராணம் கூறுகிறது. ரிக் வேதத்தில் அதிதியின் பெயர் 80 முறை வருகிறது. இருக்கு வேதத்தில் இவர் 'மஹா' என்ற அடைமொழியுடனே அழைக்கப்படுகின்றார்.
அதிதி, தட்சப்பிரசாபதியின் மகள் ஆவார். காசியப முனிவரின் முதல் மனைவி. திதியின் மூத்த சகோதரி.
மேற்கோள்கள்
பகுப்பு:இந்து தொன்மவியல் மாந்தர் பகுப்பு:இந்து தொன்மவியல் பகுப்பு:இந்து பெண் தெய்வங்கள்
பரமேக்காவு பகவதி கோயில்
பரமேக்காவு பகவதி கோவில் (Paramekkavu Bagavathi Temple) என்பது கேரளாவின் திருச்சூர் நகரில் அமைந்துள்ள மிகப்பெரிய பகவதி கோவில்களில் ஒன்றாகும். தென்னிந்தியாவிலும் கேரளாவிலும் மிகப் பெரிய திருவிழாவான திருச்சூர் பூரத்திற்காக சக்தன் தம்புரான் கோயில்களை "பரமேக்காவு பக்கம்", "திருவம்பாடி பக்கம்" என்று இரண்டு குழுக்களாக நியமித்தார். திருச்சூர் சுவராஜ் சுற்றிலுள்ள பரமேக்காவு பகவதி கோயிலும், சொரனூர் சாலையில் உள்ள திருவம்பாடி சிறீ கிருஷ்ணர் கோயிலும் முதன்மை பங்கேற்பாளர்களால் இந்த இரண்டு குழுக்களுக்கும் தலைமை தாங்கப்படுகிறது. இரண்டு கோவில்களும் கிட்டத்தட்ட 500 மீட்டர் தொலைவில் உள்ளன. திருச்சூர் பூரத்தில் பங்கேற்கும் இரு குழுக்களில் திருவம்பாடி சிறீ கிருஷ்ணர் கோயிலும் ஒன்று. கூடூர் அருகே பரமேக்காவு கோயில் தேவசுவம் வாரியத்திற்குச் சொந்தமான பரமேக்காவு வித்யா மந்திர் என்ற பள்ளி ஒன்று உள்ளது.
சான்றுகள்
பகுப்பு:திருச்சூர் மாவட்டத்திலுள்ள பகவதி அம்மன் கோயில்கள்
தெற்குநாணலூர் சபாநாடேஸ்வரர் கோயில்
தெற்குநாணலூர் சபாநாடேஸ்வரர் கோயில் தமிழ்நாட்டில் திருவாரூர் மாவட்டம், தெற்குநாணலூர் என்னும் ஊரில் அமைந்துள்ள சிவன் கோயிலாகும்.
பாலியற் கல்வி
பாலியற் கல்வி எனப்படுவது, பால் தன்மை, இனப்பெருக்கம், பாலுறவு, கருத்தடைச் சாதனங்கள் மற்றும் ஏனைய மனித பாலியல் நடத்தைகள் பற்றியதான கல்வியாகும்.
தெற்குநாணலூர் சபாநாடேஸ்வரர் கோயில்
வரலாறு
இக்கோயில் மூன்றாம் நூற்றாண்டைச் சேர்ந்தது.
பாலியற் கல்வி
பாலியற் கல்வி தேவையா என்பது பற்றிய சர்ச்சைகள் பரவலாக காணப்படுகிறதெனினும் அது ஓரளவுக்கேனும் பாடசாலை பாடத்திட்டத்தில் காணப்படுகிறது. எயிட்சின் தீவிர பரவல் பாலியற்கல்வியின் தேவையை அதிகரித்துள்ளது. ஆயினும் எந்த வயதில் பாலியற் கல்வி கற்பிக்கப்பட வேண்டும் என்பதிலும் எத்தகைய விடயங்கள் கற்பிக்கப்படலாம் என்பதிலும் சர்ச்சைகள் தொடர்கின்றன.
தெற்குநாணலூர் சபாநாடேஸ்வரர் கோயில்
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் காமிகாகம முறைப்படி ஒருகாலப் பூசை நடக்கின்றது.
மேற்கோள்கள்
பகுப்பு:திருவாரூர் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பெருவேலி ஊராட்சி
பெருவேலி ஊராட்சி (Peruveli Gram Panchayat), தமிழ்நாட்டின் செங்கல்பட்டு மாவட்டத்தில் உள்ள மதுராந்தகம் வட்டாரத்தில் அமைந்துள்ளது. இந்த ஊராட்சி, மதுராந்தகம் சட்டமன்றத் தொகுதிக்கும் காஞ்சிபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1520 ஆகும். இவர்களில் பெண்கள் 745 பேரும் ஆண்கள் 775 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:செங்கல்பட்டு மாவட்ட ஊராட்சிகள் பகுப்பு:த. இ. க. ஊராட்சித் திட்டம்
விழுப்புரம் மாவட்ட சார் நிலை நீதிமன்றங்கள்
விழுப்புரம் மாவட்ட சார் நிலை நீதிமன்றங்கள் இந்தியாவின் மாநிலமான தமிழகத்தின் மாவட்டமான் விழுப்புரத்தில் இயங்கும் சார் நிலை உள்நீதிமன்றங்களாகும். இவைகள் சென்னை உயர் நீதிமன்றத்தின் முதன்மை அமர்வின் கீழ் இயங்கும் நீதிமன்றங்காளாகும். இந்நீதிமன்றங்கள் அம்மாவட்டத்தின் நகர மற்றும் கிராம நீதிமுறைமைகளை செயல்படுத்துகின்றன.
சிவமகாபுராணம்
சிவ புராணம் (சமஸ்கிருதம்: शिव पुराण, சிவ புராணா) என்பது பதினெண் புராணங்களில் நான்காவது புராணமாகும். பதினென் புராணங்களின் வரிசையில் சிலர் சிவ புராணத்திற்கு பதிலாக வாயு புராணத்தினை சேர்க்கின்றார்கள். வியாச முனிவரால் இயற்றப்பட்ட பதினெட்டு மகா புராணங்களுள் சைவ சமய முழுமுதற்கடவுளான சிவபெருமானின் பெருமையை உரைக்கும் புராணங்கள் சிவபுராணங்களாகும். இவை தாமச புராணம் என்றும் அறியப்படுகின்றன.
இந்த சிவபுராணங்கள் பத்து என்ற எண்ணிக்கையில் அமைந்துள்ளன. இப்புராணங்களை படிக்கத் தொடங்கிய பொழுதும், படித்து முடித்த பொழுதும் மாகேசுர பூசையை அவசியம் செய்ய வேண்டுமென ஆறுமுக நாவலர் தனது சைவ வினா விடை இரண்டாம் புத்தகத்தில் எடுத்துரைக்கிறார். ஆசாரியராவதற்கு சிவபுராணங்களை அறிந்திருக்க வேண்டுமெனவும், சிவபுராணங்களை படிக்கும் பொழுதும், கேட்கும் பொழுதும் உத்திராட்சத்தினை தரிக்க வேண்டுமெனவும், சிவராத்தியன்று சிவபுராணங்களை படிக்க வேண்டுமெனவும் ஆறுமுக நாவலர் கூறுகி்றார்.
புராண வரலாறு
நைமிசாரண்ணியம் எனும் வனத்தில் வசிக்கும் முனிவர்கள் ஒன்றிணைந்து, வருமான சூதமா முனிவரிடம் சிவபெருமானது பெருமைகளை கூறும் படி வேண்டினார்கள். சூதமா முனிவர் வியாஸ மகரிஷியின் சிஷ்யராவர். அவர் கூறிய சிவனது பெருமைகளின் தொகுப்பே சிவ புராணமாகும்.
சோதிர் லிங்க தோற்றம், திருமாலிற்கும் பிரம்மாவிற்கும் வரம் கொடுத்தது, சிவலிங்கத்தின் மகிமை, சிவ பூஜைக்கான விதிமுறைகள், சிவ பூஜை மந்திரங்கள், மன்மதன் எரிப்பு என பல்வேறு சிவபெருமைகளை இந்நூல் கூறுகிறது.
இப்புராண நூலில் சரப புராணம். ததீசி புராணம், வினாவிடைப் புராணம், சிதம்பர புராணம் என்னும் நான்கு பகுதிகளை திருமலைநாதர் என்பவர் தமிழில் மொழிப்பெயர்த்துள்ளார்.
இந்து தொன்மவியலின் அடிப்படையில் புராணங்கள் சிவபெருமானால் அருளப்பட்டவையாகும். சிவபெருமான் புராணங்களை கூற நந்தி தேவர் முதலில் அறிந்தார். அதன் பின் சனத் குமாரருக்கு புராணங்களை எடுத்துரைத்தார். சனத் குமாரரிடமிருந்து புராணங்களைப் பெற்ற வியாச முனிவர் அதை தொகுத்தார்.
சிவபுராணங்களின் பட்டியல் கீழே கொடுக்கப்பட்டுள்ளது,.
புராண அமைப்பு
புராண ரத்தினமான சிவமகாபுராணம் பல்வேறு வடிவங்களில் கிடைக்கப்பெற்றாலும், தற்போது அதிக அளவில் புழக்கத்தில் உள்ளது புராண மாகாத்மியத்தில் தொடங்கி ஏழு சம்ஹிதைகளாக பிரிக்கப்பட்டு, 24000 சுலோகங்கள் அடங்கிய வடிவமாகும். ஏழு சம்ஹிதைகளாவன : வித்யேஸ்வர சம்ஹிதை, ஸ்ரீருத்ர சம்ஹிதை, சதருத்ர சம்ஹிதை, கோடிருத்ர சம்ஹிதை, உமா சம்ஹிதை, கைலாய சம்ஹிதை, வாயவீய சம்ஹிதை என்பனவாம்.
புராண மகாத்மியத்தை வாசித்த பிறகே எந்தவொரு புராணத்தையும் படிக்கத்தொடங்கவேண்டும் என்பது மரபு. புராண மகாத்மியத்தில் சிவமகாபுராணத்தினை கேட்கும் விதிமுறைகளும், படித்து பாராயணம் செய்யும் விதிமுறைகளும், அதனால் அடையும் பலன்களும் விளக்கப்பட்டுள்ளன. குறிப்பாக தீயநடத்தை கொண்ட பிந்துகன்-சஞ்சுலை தம்பதியினர் சிவமகாபுராணம் கேட்டு தங்கள் பாவங்கள் தொலைந்து சிவலோகம் அடைந்த சரித்திரம் இடம்பெற்றுள்ளது. அத்தோடு சிவமகாபுராணமாகிய நூலானது எந்த வீட்டில் வைத்து அனுதினமும் பூசிக்கப்பட்டு, படிக்கப்பட்டு வருகிறதோ அந்த வீடானது காசி முதலிய புண்ணியஸ்தலங்களுக்கு சமமாக வைத்து போற்றப்படும் என புராணமாகாத்மிய பகுதியில் சூதமுனிவர் கூறுகிறார்.